Irena Ramaneckienė

Irena Ramaneckienė (g. 1942 m. lapkričio 1 d. Narvydžiuose, Skuodo valsčius) – Lietuvos kalbininkė, pedagogė, socialinių mokslų daktarė.

Biografija 
Baigė Vilniaus pedagoginį institutą. Mokytojavo įvairiose Lietuvos mokyklose. Nuo 1980 m. Šiaulių pedagoginio instituto (nuo 1997 m. Šiaulių universitetas) dėstytoja, 1986 m. docentė. 1997-2005 m. vadovavo Lietuvių kalbos didaktikos katedrai.

Paskelbė per 100 straipsnių pedagogikos, psichologijos, kultūros temomis.

Bibliografija 
 Lietuvių kalbos būrelis. Teminiai darbo planai, 1979 m.,
 Jei nesiseka rašyti be klaidų, 1996 m.,
 Morfologija, sintaksė ir skyryba, bendraautorė Nijolė Bražienė, Šiaurės Lietuva, 2002 m.,
 Mažasis garso lingvistikos ir didaktikos žinynas, bendraautoriai Dalia Bernotienė, Stasys Tumėnas, 2003 m.
 Pagrindinio ugdymo pasiekimų egzaminas: lietuvių gimtoji kalba, bendraautoris Stasys Tumėnas, Šiaurės Lietuva, 2008 m.

Šaltiniai 

Lietuvos kalbininkai
Šiaulių pedagogai